**ขอความร่วมมือท่านประชาสัมพันธ์แนวทางในการจ่ายเงินเบี้ยยังชีพตั้งแต่งวดเดือนพฤศจิกายน 2563 ดังนี้**

 **1.กรณีรับเป็นเงินสด ให้ผู้มีสิทธิทราบว่าองค์การบริหารส่วนตำบลช้างกลาง จะนำเงินสดไปจ่ายให้ตามวันที่กำหนดเพียงวันเดียวเท่านั้น คือ ทุกวันที่ 10 ของเดือน หากตรงกับวันหยุดราชการจะจ่ายในวันทำการก่อนวันหยุดนั้น หากท่านติดภารกิจในวันที่องค์การบริหารส่วนตำบลช้างกลางนำจ่าย ท่านจะต้องมาเขียนคำร้องเพื่อขอรับเงินและจะได้รับเงินในเดือนถัดไป**

 **2.กรณีรับเงินโอนเข้าบัญชีธนาคาร กรมบัญชีกลาง จะเป็นหน่วยงานโอนแทนองค์กรปกครองส่วนท้องถิ่น โดยจะโอนทุกวันที่ 10 ของเดือน หากตรงกับวันหยุดราชการจะโอนวันทำการก่อนวันหยุด นั้น ซึ่งเป็นวิธีที่สะดวกที่สุด และจะได้รับเงินตรงงวดทุกเดือน**

 **3. การรับเงินโดยการโอนผ่านบัญชีธนาคาร สามารถใช้ บัญชีของผู้มีสิทธิเองหรือบัญชีของผู้รับมอบอำนาจก็ได้ และสามารถใช้ได้กับทุกธนาคาร ที่เป็นประเภทออมทรัพย์ โดยยื่นสำเนาบัตรประจำตัวประชาชนของผู้รับมอบอำนาจ สำเนาหน้าบัญชีธนาคารของผู้รับมอบอำนาจ สำเนาบัตรประชาชนของผู้มอบอำนาจ หนังสือมอบอำนาจโอนเงินเข้าบัญชีธนาคาร หรือสำเนาหน้าบัญชีธนาคารของผู้มีสิทธิรับเงินเอง**

 **อบต.ช้างกลาง**

**075755555-7**